cyanic-selkie/wikianc huggingface dataset:
Նիկոլայ Ռեպին
Կենսագրություն
Ինստիտուտն ավարտելուց հետո Նիկոլայ Ռեպինը 1964-1967 թվականին շարունակել է պարապմունքները Գեղարվեստի ակադեմիայի ստեղծագործական արվեստանոցում՝ Անդրեյ Միլնիկովի մոտ։ Ցուցահանդեսների մասնակցել է 1964 թվականից՝ ներկայացնելով իր աշխատանքները Լենինգրադի գեղանկարչական արվեստի առաջատար ներկայացուցիչների ստեղծագործությունների հետ միասին։ 1971 թվականին դարձել է Լենինգրադի նկարիչների միության անդամ, ինչպես նաև ստացել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի պրոֆեսորի կոչում։ 2003 թվականին արժանացել է Ռուսաստանի Դաշնության ժողովրդական նկարչի պատվավոր կոչման։ Պետրովյան գիտությունների ու արվեստի ակադեմիայի լիիրավ անդամ է։ Նիկոլայ Ռեպինի անհատական ցուցահանդեսներն անցկացվել են Լենինգրադում (1984, 1989) և Սանկտ Պետերբուրգում (1994)։
Նիկոլայ Ռեպինի նկարներից են՝ «Բասկետբոլիստուհիներ» («Баскетболистки», 1975), «Նկարիչ Ն. Անդրեցովի դիմանկարը» («Портрет художника Н. И. Андрецова», 1981), «Լուղարկորդները» («Сплавщики», 1983), «Շրջափակում» («Блокада»), «Խաղաղ առավոտ» («Мирное утро», երկուսն էլ՝ 1985), «Երեկոն Ակադեմիչկայում» («Вечер на Академичке», 1987), «Ազատագրում» («Освобождение», 1991), «Հին Լադոգա» («Старая Ладога», 1994), «Փետրվար» («Февраль» , 1995), «С Победой!» (1995), «Պուշկինը Միխայլովսկոեում» «Пушкин в Михайловском» , 1998), «Հին Լադոգայի բերջը» («Староладожская крепость» , 2000) և այլն։
Նիկոլայ Ռեպինի աշխատանքները պահվում են Ռուսական պետական ​​թանգարանում, Ռուսաստանի, Գերմանիայի, Ճապոնիայի, Ֆրանսիայի, Իսպանիայի, Իտալիայի, Չինաստանի, ԱՄՆ և այլ երկրների թանգարաններում ու մասնավոր հավաքածուներում։
Մեժիրիչ (գյուղ, Պավլոգրադի շրջան)
Մեժիրիչ (Межиріч), գյուղ Ուկրաինայի Դնեպրոպետրովսկի մարզի Պավլոգրադի շրջանում։ Հիմնադրվել է 1689 թվականին։
2001 թվականի տվյալներով Մեժիրիչ գյուղում բնակվում էր 4 174 մարդ։ Բնակավայրը զբաղեցնում է 3955 կմ²։
Արտաքին հղումներ
Կատեգորիա:Ուկրաինայի գյուղեր Կատեգորիա:1689 թվականին հիմնադրված բնակավայրեր
Տիգրան Նավասարդյան
Տիգրան Ավետիսի Նավասարդյան, հայ բանահավաք-հրատարակիչ, բառարանագիր։
Կենսագրություն
1872 թվականին ընդունվել է Թիֆլիսի Ներսիսյան դպրոցը, 1879 թվականին հեռացվել է դպրոցից և դատապարտվել 6-ամսյա բանտարկության Մետեխի բանտում՝ Միքայել Նալբանդյանի նկարը տպելու և «Ազատություն» բանաստեղծության հետ տարածելու համար։ Երկու տարի գիմնազիայում սովորելուց հետո, 1884 թվականին, մեկնել է Ժնև ուսանելու։ 1888 թվականին վերադարձել է և ինժեների պաշտոնով աշխատանքի անցել Թիֆլիսի ջրամատակարարման քաղաքային գրասենյակում։ Տիրապետել է ֆրանսերենին, գերմաներենին։
1876 թվականից հավաքել և գրի է առել Վաղարշապատի բանահյուսական նյութեր, գերազանցապես հեքիաթներ, որոնցից մի քանիսը լույս են տեսել «Արարատ» ամսագրում (1881—1882)։ 1882—1903 թվականներին տպագրել է «Հայ ժողովրդական հեքիաթներ» (գիրք 1 — 10), 1883 թվականին՝ «Հայ ժողովրդական ավանդություններ» ժողովածուները, որոնք պարունակում են Վաղարշապատի և Հայաստանի ազգագրական այլ շրջանների հեքիաթներ, առած-ասացվածքներ, օրհնանքներ, անեծքներ և վիպական ու քնարական արժեքավոր նյութեր։ Հրատարակել է նաև «Բառգիրք Արարատյան բարբառի» (1903) գործը, որն ամփոփում է բուն ժողովրդական բառեր, ոճեր, դարձվածքներ, ինչպես նաև գյուղատնտեսական գործիքների ու դրանց մասերի, բույսերի, պտուղների, ծառերի անուններ։
Արտաքին յղումներ
Կատեգորիա:Հայ բանահավաքներ Կատեգորիա:Հայ բառարանագիրներ Կատեգորիա:Հայ հրատարակիչներ
Հրաչյա Հարությունյան (այլ կիրառումներ)
Հրաչյա Հարությունյան անվամբ հայտնի են մի քանի անձնավորություններ.
Ուլու-Ելան
Ուլու-Ելան (Улу-Елан, Олоялан), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իգլինսկի շրջանի բնակավայրեր
(8245) Մոլնար
(8245) Մոլնար (Molnar), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 8-ին Շելտ Բասի կողմից Պալոմարում ։
Միջին հեռավորությունը Արեգակից կազմում է 2,412391 ա. մ., առավելագույնը մոտենում է 2,0671 ա. մ. հեռավորության վրա և հեռանում 2,7577 ա. մ. ։ Արեգակի շուրջ մեկ ամբողջական պտույտ է կատարում 1368,58 երկրային օրվա ընթացքում, իր ուղեծրով շարժվելով միջինում 0,263047 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,46° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մեծ տան փոքրիկ տիրուհին
Ջեկ Լոնդոնը գրել է ավելի քան երկու հարյուր պատմվածք, ինչպես նաև վեպեր և հեքիաթներ։ Նա ամբողջ աշխարհում հայտնի է՝ որպես արկածային գրականության ստեղծագործությունների հեղինակ։ Ըստ հեղինակի կարծիքի՝ այս վեպը իր լավագույն ստեղծագործությունն է։ Հեղինակը այս վեպը գրել է կյանքի վերջին տարիներին և հետևաբար, այն բնութագրվում է ստեղծագործական ժամանակաշրջանին բնորոշ սենտիմենտալ-ողբերգական շարժառիթներով ։
Սյուժե
Սյուժեի հիմքում ընկած է «սիրային եռանկյունին»։ Սիրավեպը նվիրված է հոգով ուժեղ անձանց հարաբերություններին և ցույց է տալիս զգացմունքների ուժն ու խորությունը, որոնք կարող են սեր առաջացնել նման մարդկանց սրտերում։ Վեպի գլխավոր հերոսներն են Պաոլա Դեստենը, Դիք Ֆորեստը և Իվեն Գրեհեմը։ Իրադարձությունները զարգանում են Կալիֆոռնիա նահանգում։ Վեպը լի է խորամանկություններով, սիրային հարաբերություններով և դրանով ամբողջապես ներթափանցում է ազնվության և պատվի ոգով, որը նրան յուրահատուկ հմայք է տալիս։
Վեպում կա նաև երկրորդ սյուժետային գիծ, որտեղ պատմվում է գլխավոր հերոսի մանկության մասին։ Դիք Ֆորեսթը, որը որոշել էր վաղ տարիքում հեռանալ տնից և գնացել առանց հոգու թափառելու աշխարհում։ Սյուժեն կառուցվել է շատ անսովոր ձևով և ունի անսպասելի ավարտ։ Հեղինակի խոսքով՝ դա եղել է ստեղծված իրավիճակի միակ հնարավոր մաքուր և ազնիվ ելքը ։
Գլխավոր դերեր
Մի օր նրանց մոտ է գալիս Դիքի վաղեմի ընկերը՝ Իվեն Գրեհեմը։ Հանգամանքների բերումով նրանք Պաոլայի հետ միասին շատ ժամանակ են անցկացնում և, բնականաբար, հյուրը ներթափանցում է տան տիրուհու զգացմունքների մեջ։ Իվենը հիանում էր Պաոլայի գեղեցկությամբ, խելքով և վեհաշուք հմայքով, քանի որ նա նրա առջև ներկայանում էր՝ որպես աղջնակի պես տղա և միևնույն ժամանակ իմաստուն, ազնիվ, նրբաճաշակ, հպարտության և չափի զգացումով։ Իվենը բացում է իր զգացմունքները Պաոլային, և նա հասկանում է, որ Իվենը սիրահարվել է իրեն և չի կարող ավելի շատ բարեկամական վերաբերվել նրան։ Նրան սկսում են տանջել հոգեկան ապրումները՝ ամուսնու հանդեպ սիրո և նվիրվածության միջև եղած խզումը, ով իր համար ամեն ինչի իմաստ էր դարձել, և ադ ամենը եղել է Իվենի հանդեպ կրքի պատճառով, այն մարդու, որն իր կյանքում այնքան ուրախություն և վաղուց մոռացված զգացմունքներ ու զգացմունքներ է մտցրել։ Դիքը շուտով գուշակում է ամեն ինչ, բայց որպես սիրող ամուսին, որոշում է գնալ մի քայլի, որը կարող էր հեշտացնել սիրահարներին կյանքը։ Պաոլան, մեղքի զգացում ունենալով նրա առաջ, երկար ժամանակ չի կարողանում ընտրել՝ իր ամուսնուն հավատարիմ մնալու, կամ Իվենի հետ մեկնելու մեջ։
Ստեղծման պատմություն
Ջեկ Լոնդոնը ապրել է կարճ, բայց շատ հագեցած և հետաքրքիր կյանք՝ լի տարբեր իրադարձություններով և տպավորություններով։ Իր 40 տարիների ընթացքում նա եղել է Հյուսիսային Ամերիկայի գրեթե յուրաքանչյուր կետում, զգացել Է Ալյասկայի սառնամանիքները և Սողոմոնի կղզիների կիզիչ արևը։
Իր ստեղծագործություններից յուրաքանչյուրում Լոնդոնը ներդրել է իր մի մասնիկը, նա նկարագրել է կյանքի ճանապարհին իրեն հանդիպող մարդկանց գծերն ու բնավորությունը։ Ջեկ Լոնդոնի բոլոր կերպարներն օժտված են խիզախությամբ, պատվով, ազնվությամբ և համառությամբ, կենսասիրությամբ, ընկերակցության զգացումով և արդարության ձգտումով ։
«Մեծ տան փոքրիկ տիրուհին» վեպում հեղինակը նկարագրել է բուրժուական Ամերիկայի ծանր տարիներին, երբ Կալիֆոռնիան թվում էր փրկության միակ վայրը իր երազանքներն ու ձգտումները։ Ջեկ Լոնդոնն ինքն էլ վերջին տարիներին ընտանիքով տեղափոխվել է Կալիֆոռնիա, որտեղ էլ արտադրել է նման փորձեր (վեպում նկարագրված)՝ հացահատիկային մշակաբույսերի աճեցման և ձիերի խաչասերման ու դուրս բերման վերաբերյալ։
Վեպը գրվել է հեղինակին ոչ բնորոշ ժանրով, այդ պատճառով հրապարակումից հետո նա բավականին ոչ տեղին արձագանքներ է ստացել Լոնդոնի ժամանակակիցների կողմից։ «Փոքրիկ տիրուհին այն է, ինչին ես ձգտում էի իմ ամբողջ գրողական կյանքում, չէ՞ որ այս գիրքն այնքան տարբեր է նրանցից, ինչ ես ստեղծել էի նախկինում» ։
Արտաքին հղումներ
Կատեգորիա:Ջեկ Լոնդոնի վեպեր Կատեգորիա:1915 վեպեր Կատեգորիա:Գրական ստեղծագործություններ այբբենական կարգով Կատեգորիա:Վեպեր Կատեգորիա:ԱՄՆ-ի գրականություն Կատեգորիա:Անգլերեն գրականություն Կատեգորիա:20-րդ դարի գրականություն Կատեգորիա:Գրական ստեղծագործություններ Կատեգորիա:1915 գրքեր Կատեգորիա:Ամերիկյան վեպեր
Լոնդրինա ՖԱ
Լոնդրինա, բրազիլական ֆուտբոլային ակումբ նույնանուն քաղաքից։ 2015 թվականից ակումբը հանդես է գալիս Բրազիլիայի Ս Սերիայում։
Պատմություն
Ակումբի լավագույն տարիները եղել են 1970-1980 թվականները, երբ նա եղել է Բրազիլիայի Ա Սերիայի մշտական մասնակիցը։ Ա Սերիայում ակումբը անցկացրել է ընդամենը 7 մրցաշրջան, լավագույն արդյունքը եղել է 1977 թվականին՝ 4-րդ տեղը։
Ձեռքբերումներ
Պարանաենսե Լիգայի հաղթող (4)։ 1962, 1981, 1992, 2014
Բրազիլիայի Բ Սերիայի հաղթող (1)։ 1980
Հայտնի խաղացողներ
Բիբիանո Պոնտես
Ռաֆայել Բերգամասկու
Զե Էլիաս
Էմիլսոն Կրիբարի
Ռաֆինյա
Ռիկարդո Բայանի
Արտաքին հղումներ
Ակումբի պաշտոնական կայքը
Կատեգորիա:Բրազիլական ֆուտբոլային ակումբներ Կատեգորիա:Լոնդրինա ՖԱ
Բրենդոն Ինգրամ
Բրենդոն Քսավյեր Ինգրամ (Brandon Xavier Ingram, ), ամերիկացի պրոֆեսիոնալ բասկետբոլիստ, հանդես է գալիս Բասկետբոլի ազգային ասոցիացիայի (NBA) «Նյու Օռլեանս Պելիկանս» ակումբի կազմում։ 2016 թվականի NBA դրաֆթի ժամանակ ընտրվել է երկրորդ համարի ներքո՝ «Լոս Անջելես Լեյքերս» ակումբի կողմից։ Ընդգրկվել է NBA նորեկների երկրորդ խորհրդանշական հավաքականում։
Հաջող կարիերա է ունեցել Հյուսիսային Կարոլինայի «Քինսթոն» ավագ դպրոցում, որտեղ չորս տարի անընդմեջ նվաճել է նահանգի գավաթը և արժանացել «Հյուսիսային Կարոլինայի միստր բասկետբոլ» տիտղոսին։
Բրենդոնը Դյուքի համալսարանի «Բլու Դևիլս» ակումբի կազմում մեկ մրցաշրջան մասնակցել է ուսանողական առաջնությանը և համարվել Ատլանտյան ծովափի կոնֆերենցիայի տարվա լավագույն նորեկ։ Վերոնշյալ մրցաշրջանից անմիջապես հետո, Ինգրամը որոշում է կայացրել լքել համալսարանը և մասնակցել NBA դրաֆթին։ Ընտրվել է «Լեյքերսի» կողմից և այնտեղ հանդես եկել երեք մրցաշրջան (2016-2019)։ 2019 թվականին տեղափոխվել է «Նյու Օռլեանս Պելիկանս»՝ փոխանակվելով Էնթոնի Դեյվիսի հետ։
Դեբյուտային մրցաշրջան (2016–2017)
2016 թվականի հունիսի 23-ին՝ դրաֆթի ժամանակ, Ինգրամը ընտրվել է Լոս Անջելես Լեյքերսի կողմից 2-րդ պիկով ։ 2016 թվականի դրաֆթի ժամանակ եղել է երկրորդ ամենաերիտասարդ բասկետբոլիստը, լինելով ընդամենը 18 տարեկան ։ 2016 թվականի օգոստոսի 23-ին ակումբի հետ պայմանագիր է կնքել ։ 2016 թվականի օգոստոսի 26-ին կայացել է Լեյքերսի առաջին հանդիպումը, որի ժամանակ հանդես է եկել նաև Ինգրամը և հավաքել է 9 միավոր ։ Ինգրամը նոյեմբերի 23-ի Գոլդեն Սթեյթ Ուորիորսի դեմ խաղում հավաքել 16 միավոր՝ սահմանելով իր նոր անձնական ռեկորդը ։ Դեկտեմբերի 2-ին նա գերազանցում է այդ ցուցանիշը՝ հավաքելով 17 միավոր։ Դեկտեմբերի 17-ին Կլիվլենդ Կավալիերսի դեմ խաղում Ինգրամը Տորոնտո Ռապտորսի դեմ խաղում հավաքել է 9 միավոր, 10 ասիսթ և 9 անդրադարձ ։ Ընդամենը 1 միավորի և 1 անդրադարձի պատճառով կորցրել է NBA պատմութան մեջ թրիփլ դաբլ սահմանած ամենաերիտասարդ բասկետբոլիստը դառնալու շանսը ։ 2017 թվականի հունվարի 6-ին Մայամիի դեմ հաղթանակած խաղում Բրենդոնը վերահաստատել է իր ռեկորդը՝ հավաքելով 17 միավոր ։ 2 օր անց Օռլանդո Մեջիքի դեմ հաղթանակած խաղում կրկին հավաքել է 17 միավոր ։ NBA բոլոր աստղերի շաբաթվա ընթացքում Ինգրամը մասնակցել է Rising Stars Challenge-ին ։ Փետրվարի 26-ին Սան Անտոնիո Սփըրսի դեմ խաղում առաջին անգամ անցել է 20 միավորի շեմը՝ վաստակելով 22 միացոր ։ Մրցաշարի ավարտին ընդգրկվել է NBA սկսնակների երկրորդ հավաքականում ։
2017–18 մրցաշրջան
Ամառային առաջնության ժամանակ իր առաջին և միակ խաղի ընթացքում հավաքել է 26 միավոր։ Ըստ Los Angeles Times ամսագրի Ինգրամը հրաշալի դեբյուտային խաղ է անցկացել և խաղադաշտում լավագույնն է  եղել ։ 2017 թվականի հոկտեմբերի 20-ին  Ֆինիքս Սանսի դեմ հաղթանակաց խաղում հավաքել է 25 միավոր ։ 2017 թվականի նոյեմբերի 15-ին ֆիլադելֆիայի դեմ խաղում հավաքել է 26 միավոր և ռեկորդային 11 անդրադարձ ։ Նոյեմբերի 29-ին հավաքել է 32 միավոր, սահմանելով նոր ռեկորդ  ։  Մարտի 1-ին  Ինգրամը վնասվածք է ստացել, ինչի պատճառով հետագայում բաց է թողել 12 հանդիպում ։ Մարտի 30-ին վերադառնում է խաղադաշտ, սակայն ստանալով վնասվածք ստիպված է լինում բաց թողնել ամբողջ մրցաշրջանը ։
2018–19 մրցաշրջան
Օգոստոսի 20-ին Հյուսթոն Ռոքեթս ակումբի դեմ խաղի ընթացքում Ինգրամը նկատողություն է ստացել մարզադաշտում կռվի բռնկվելու պատճառով ։ Դեկտեմբեր ամսին բաց է թողել 7 խաղ, ինչի պատճառը հանդիսանում էր վնասված սրունքաթաթային հոդը ։ 2019 թվականի հունվարի 17-ին Օկլահոմա Սիթի Թանդերի դեմ խաղի ընթացքում հավաքել է 11 ասիսթ, սահմանելով անձնական ռեկորդ ։  Հունվարի 29-ին Ֆիլադելֆիայի դեմ խաղում հավաքել է 36 միավոր ։  Մարտի 9-ին ստացված վնասվածքի պատճառով Ինգրամը բաց է թողնում ամբողջ մրցաշրջանը ։
Նյու Օռլեանս Պելիկանս (2019–ներկա)
2019 թվականի հուլիսի 6-ին բասկետբոլային աստղ Էնթոնի Դեյվիսին ստանալու համար Լեյքերսը Նյու Օռլեանս Պելիկանսին փոխանցել է Ինգրամին, Լոնզո Բոլին, Ջոշ Հարթին, ԴեԱնդրե Հանթերի դրաֆթի իրավունքները, երկու առաջին շրջանի պիկեր և գումար ։
Արտաքին հղումներ
Կատեգորիա:Լոս Անջելես Լեյքերսի բասկետբոլիստներ Կատեգորիա:Նյու Օռլեանս Պելիկանսի բասկետբոլիստներ
Շշի նետում
Շշի նետում (Water Bottle Flip Challenge, բառացի՝ Ջրի շշի նետման մարտահրավեր), մարտահրավեր, որի նպատակն է մասամբ ջրով լցված պլաստիկ շիշը նետել այնպես, որպեսզի այն պտտվելուց հետո ընկնի որևէ մակերեսի վրա ու մնա դրա վրա ուղիղ դիրքով։ Հնարքը միջազգային տարածում է ստացել 2016 թվականին, համացանցում տեղադրվում են բազմաթիվ տեսանյութեր, որոնք ցույց են տալիս այս զվարճանքի հետևորդների հաջողությունը ։
Մարտահրավերը քննադատվել է հասարակական կարգը խանգարելու պատճառ դառնալու համար։ Աշակերտների ծնողներն ու ուսուցիչները հիասթափություն են հայտնում նման պրակտիկայի ի հայտ գալու կապակցությամբ    , ինչի արդյունքում խաղն արգելվել է աշխարհի մի շարք դպրոցներում    ։
Պատմություն
Մարտահրավերը հայտնի է դարձել 2016 թվականին, երբ դեռահաս Մայքլ Սենատորեն համացանցում տեղադրել է մի վիրուսային տեսահոլովակ, որը նկարահանվել էր Ardrey Kell College-ում (Շառլոթ, Հյուսիսային Կարոլինա) տաղանդների շոուին մասնակցության շրջանակներում     ։ Նա սկսել էր պարապել դրանից մեկ տարի առաջ քիմիայի կաբինետում և հաջողությամբ տիրապետել էր այդ հնարքին ։ Տեսահոլովակը վիրուսային տարածում է գտել, դրա օրինակով հոլովակներ են սկսել հրապարակել Միացյալ Նահանգներում, իսկ ավելի ուշ՝ ամբողջ աշխարհում ։
Նկարագրություն
Հնարքը ջրի պլաստիկ շիշը նետելն է։ Ջուրը զբաղեցնում է շշի միայն մի մասը, որը նետելիս պետք է պահել վերևի հատվածից ։ Ճիշտ նետվելու դեպքում շիշը ուղղահայաց հարթությունում առնվազն մեկ ամբողջական պտույտ է կատարում և ընկնում ներքև  ։ Եթե ​​հնարքը հաջողված է, շիշը մնում է կանգնած   ։
Հնարքի հաջողությունը մեծապես կախված է հեղուկի ընտրված ծավալից. էմպիրիկորեն ապացուցվել է, որ օպտիմալ է շիշը լցնել իր ծավալի մոտ մեկ երրորդով ։ Դեր է խաղում նաև շշի տեսակը, օրինակ՝ Deer Park Spring Water շշի դեպքում առաջադրանքն ավելի հեշտ է կատարել դրա՝ ավազի ժամացույցի ձևի շնորհիվ ։
Հմտության բարձր մակարդակի հասնելուց հետո կազմակերպվում են մրցույթներ մասնակիցների միջև, օրինակ՝ հերթով շպրտել շիշը մինչև ընկնելը կամ շիշը դժվար հասանելի մակերեսի վրա դնել։ Ստեղծվելեն շշեր նետողների թիմեր և լիգաներ։ Երբեմն առաջադրանքը բարդացվում է և ավելացվում են լրացուցիչ պայմաններ՝ շիշը կանգնեցնել խցանի վրա, կառուցել շշերի «աշտարակ», միաժամանակ մի քանի շիշ նետել, շիշը նետել շարժման ընթացքում կամ շիշը նետել շարժվող առարկայի վրա, նետել ոչ ստանդարտ տարաներ և այլն։
Ամենից հաճախ խաղի մեջ օգտագործվում են ջրի մեկանգամյա օգտագործման պլաստիկ շշեր՝ դրանց հասանելիության պատճառով, սակայն հնարքը կարելի է կատարել այլ տարաներով ։
Ֆիզիկական տեսանկյունից շշի թռիչքը հաշվարկելու համար անհրաժեշտ է հաշվի առնել հիդրոդինամիկայի, անկյունային արագացման, կենտրոնաձիգ ուժի և ձգողության օրենքները ։
Այս հնարքը վերարտադրելու համար գրվել են մի քանի բջջային հավելվածներ, որոնցից մեկը՝ Bottle Flip 2k16-ը, առաջին ամսվա ընթացքում երեք միլիոն անգամ ներբեռնվել է օգտատերերի սարքերում ։
Արտաքին հղումներ
Կատեգորիա:Համացանցային մշակույթ
Պենելոպա Միթչել
Պենելոպա Միթչել (Penelope Mitchell, ), ավստրալիացի դերասանուհի։ Առավել հայտնի է Լիտա Գոդֆրիի դերով ամերիկյան գերբնական «Հեմլոկ Գրոուվ» թրիլլերի և Լիվ Փարքերի դերով «Վամպիրի օրագրերը» հեռուստասերիալում։
Վաղ կյանք և կրթություն
Միթչելը ծնվել է Վիկտորիա նահանգի Մելբուռն քաղաքում, ավստրալիացի գործարարի և ֆրանսիացի նկարչուհու ընտանիքում։ Մանկությունն անցկացրել է Ավստրալիայում երկու ավագ եղբայրների հետ ։ Չորսից տասնվեց տարեկան հասակում նա զբաղվել է բալետով ։ Սովորել է Մելբուռնի համալսարանում և պատրաստվում էր դառնալ իրավաբան։ Այնտեղ գտնվելու ժամանակ նա շարունակել է ելույթ ունենալ։ Նախքան Լոս Անջելես տեղափոխվելը, աղջիկը ստացել է բակալավրի աստիճան՝ դերասանական արվեստով զբաղվելու համար։
Դերասանուհի Ռադա Միթչելը նրա զարմուհին է ։
Կարիերա
Կարիերան սկսել է շոուներում նկարահանվելով։ Միացյալ Նահանգներում Միթչելը հայտնի է «Վամպիրի օրագրերը» և «Հեմլոկ Գրոուվ» հեռուստասերիալների դերերով։ Նաև վերջերս նկարահանվել է «Վախ մթությունից» և «Կայծակ» ֆիլմերում ։
Արտաքին հղումներ
Կատեգորիա:21-րդ դարի դերասանուհիներ Կատեգորիա:Ավստրալիացի դերասանուհիներ Կատեգորիա:Ավստրալիացի կինոդերասանուհիներ
Սոլոմոն Աբաև
Կենսագրություն
Սոլոմոն Աբաևը ծնվել է 1904 թվականին Տերսկի մարզի Սբա գյուղում։ Ազգությամբ օս է ։ 1929 թվականին սովորել է Հյուսիսկովկասյան գործնական ինստիտուտի գյուղատնտեսության բաժնում։ 1935 թվականին եղել է Կենտրոնական կոմիտեի մարքսիզմ-լենինիզմ դասընթացների ունկնդիր։
1927-1929 թվականներին եղել է Վլադիկավկազի շրջանի Կատարողական կոմիտեի՝ ազգային փոքրամասնությունների շրջանում աշխատանքի գծով լիազոր, որից հետո՝ Վլադիկավկազի շրջանի Կատարողական կոմիտեի Արխիվային բյուրոյի հրահանգիչ։
1935-1937 թվականներին սովորել է Կարմիր պրոֆեսորների ինստիտուտի պատմության ֆակուլտետում։
Եղել է Ալագիրո-Արդոնսկիև Ձաուջիկաու շրջանների քարտուղար (Խորհրդային Միության կոմունիստական կուսակցություն) ։
1934 թվականից եղել է Խորհրդային Միության կոմունիստական կուսակցության Մարզային կոմիտեի կառավարիչ (Հյուսիս-Օսեթյան ինքնավար մարզ), իսկ 1935 թվականից՝ կուսակցության կառավարիչ։
1937 թվականի հունիս-սեպտեմբեր ամիսներին Խորհրդային Միության կոմունիստական կուսակցության Հյուսիս-Օսեթյան ինքնավար մարզի ագիտպրոպի կառավարիչն էր, ապա՝ 3-րդ քարտուղարը։
Եղել է Հյուսիս-Օսեթյան ինքնավար մարզի տեղական արդյունաբերության Ազգային կոմիսարիատի քիմիական նյութերի բնագավառի վարիչ։
1937 թվականի դեկտեմբերի 12-ին ընտրվել է որպես ԽՍՀՄ Գերագույն խորհրդի (Ազգությունների խորհուրդ) պատգամավոր։
1942 թվականին ձերբակալվել է, իսկ 1942 թվականի փետրվարի 26-ին՝ դատապարտվել տասը տարվա ազատազրկման։
Ծանոթագրություններ
Կատեգորիա:ԽՍՀՄ քաղաքական գործիչներ Կատեգորիա:ԽՍՀՄ-ում բռնադատվածներ
Դեկորատոր (նախագծման ձևանմուշ)
Դեկորատոր (Decorator), կառուցվածքային նախագծման ձևանմուշ, որը նախատեսված է օբյեկտներին դինամիկ կերպով նոր վարք ավելացնելու համար։ Դեկորատոր ձևանմուշը դասի ֆունկցիոնալությունը մեծացնելու նպատակով ենթադասերի ստեղծման ճկուն այլընտրանք է հանդիսանում ։
Խնդիր
Օբյեկտը, որը պետք է օգտագործվի, իրականացնում է հիմնական ֆունկցիաները։ Բայց կարող է անհրաժեշտ լինել նրան ավելացնել որոշակի լրացուցիչ ֆունկցիոնալություն, որը կարող է օգտագործել հիմնական ֆունկցիոնալությունից առաջ, հետո և նույնիսկ հիմնական ֆունկցիոնալության փոխարեն։
Լուծման տարբերակ
Դեկորատորը օբյեկտի ֆունկցիոնալության ընդլայնումը դիտարկում է առանց ենթադասերի ստեղծման։
Մասնակիցներ
դաս, որտեղ Դեկորատորի միջոցով ավելացվում է նոր ֆունկցիոնալություն։ Որոշ դեպքերում բազային ֆունկցիոնալությունը ներկայացվում է դասերով, որոնք ստեղծվել են  դասի կողմից։ Այդ դեպքերում   արդեն կոնկրետ դաս չէ, այլ աբստրակտ է։   աբստրակտ դասը տալիս է ինտերֆեյս բոլոր այդ դասերի օգտագործման համար։
Իրականացում
Ստեղծվում է աբստրակտ դաս, որն իրենից ներկայացնում է ելակետային դաս։ Ինչպես նաև ստեղծվում են նրո դասեր, որոնք ավելացվում են ֆունկցիայի դասի մեջ։ Դաս-դեկորատորներում նոր ֆունկցիաները կանչվում են ըստ հարկ եղած հերթականության՝ հերթական օբյեկտի կանչից առաջ կամ հետո։
Ցանկության դեպքում հնարավոր է նաև օգտագործել ելակետային դասը (առանց ֆունկցիոնալության ընդարձակման), եթե նրա օբյեկտի վրա պահպանվել է հղումը։
Ձևանմուշի կիրառություն
Windows-ի կորիզում դրայվեր-ֆիլտրերն (WDM (Windows Driver Model) ճարտարապետություն) իրենցից ներկայացնում են դեկորատորներ։ Չնայած նրան, որ WDM-ն իրականացրած է Objective-C ծրագրավորման լեզվով, նրանցում հստակորեն հետևել են դեկորատոր ձևանմուշի կիրառմանը։
Ծանոթագրություններ
Կատեգորիա:Ծրագրավորում
Աստերոիդների ցանկ (74001-74100)
Աստերոիդների ցանկ (73901-74000) * Աստերոիդների ցանկ * Աստերոիդների ցանկ (74101-74200)
Պավլոգրադ
Պավլոգրադ (Павлоград), քաղաք Ուկրաինայի Դնեպրոպետրովսկի մարզի Պավլոգրադի շրջանում, շրջկենտրոն։ Հիմնադրվել է 1779 թվականին։
2012 թվականի տվյալներով Պավլոգրադ քաղաքում բնակվում էր 110 354 մարդ։ Բնակավայրը զբաղեցնում է 59,3 կմ²։
Արտաքին հղումներ
Կատեգորիա:Ուկրաինայի քաղաքներ Կատեգորիա:1779 թվականին հիմնադրված բնակավայրեր
Հնդկաստանի և Ծայրագույն Արևելքի հայրապետական պատվիրակություն
Հնդկաստանի և ծայրագույն արևելքի հայրապետական պատվիրակություն, հայաստանյան առաքելաց եկեղեցու, կազմավորվել է 1958 թվականին, Ամենայն հայոց կաթողիկոս Վազգեն Ա Պալճյանի կոնդակով։ Պատվիրակության կենտրոններն են Կալկաթա և Սիդնեյ քաղաքները։
Հնդկաստանի և Ծայրագույն Արևելքի հայ համայնքները XVI դարից եղել են Իրանահնդկաստանի թեմի կազմում, 1958 թվականին անջատվել են թեմից և անմիջականորեն ենթարկվել Մայր աթոռ Սուրբ Էջմիածնին։ 1958 թվականին Ասողիկ եպիսկոպոս Ղազարյանը նշանակվել է Հնդկաստանի և Ծայրագույն Արևելքի (Չինաստան, Ինդոնեզիա, Սինգապուր, Բանգլադեշ, Բիրմա (1989 թվականից՝ Մյանմա), Ավստրալիա և Նոր Զելանդիա] հայրապետական պատվիրակ։ 1968 թվականին Ավստրալիան և Նոր Զելանդիան անջատվել են և հռչակվել առանձին թեմ։ 1980 թվականին Վազգեն Ա Պալճյանի կոնդակով Հնդկաստանի և ծայրագույն արևելքի հայրապետական պատվիրակություն հանձնվել է Ավստրալիայի և Նոր Զելանդիայի հայոց առաջնորդարանի (Սիդնեյ) իրավասությանը՝ մինչև նոր տնօրինություն։ Հնդկաստանի առաջին հայկական եկեղեցին կառուցվել է 1547 թվականին, Մադրասում, Սուրբ Թովմայի բլրի վրա, 1562 թվականին եկեղեցի է կառուցվել Ագրայում։ Ագրայի գերեզմանատանը պահպանվել են հայագիր տապանաքարեր, ցայսօր կանգուն է Սուրբ Մարտիրոսի մատուռը։ 1695–1697 թվականներին Չինսուրահում կառուցվել է Սուրբ Հովհաննես Մկրտիչ եկեղեցին (կանգուն էր մինչև XIX դարի կեսը)։ Մադրասում 1712 թվականին կառուցվել է Սուրբ Աստվածածինը։ Եկեղեցու բակում է թաղված հայ առաջին պարբերականի՝ «Ազդարարի» խմբագիր, հրատարակիչ Հարություն քահանա Շմավոնյանը։ Բոմբեյում 1796 թվականին կառուցվել է Սուրբ Պետրոս Առաքյալ եկեղեցին։
Կալկաթայի հայկական հովվություն, կազմավորվել է XVII դարում։ Կենտրոնը՝ Սուրբ Նազարեթ եկեղեցի։ Կալկաթայում պահպանվել են հայերեն գրություններով տապանաքարեր (թվագրվում է 1630, 1646)։ 1724 թվականին կառուցվել է Սուրբ Նազարեթ եկեղեցին (1734 թվականին եկեղեցուն կից ավելացել է զանգակատուն), 1909 թվականին՝ Սուրբ Գրիգոր Լուսավորիչը, 1821–1823 թվականին՝ Սուրբ Երրորդություն մատուռը։ Հայ համայնքը ղեկավարել է եկեղեցական վարչությունը (ընտրվել է 4 տարին մեկ), որն առաջնորդվել է իր կանոնադրությամբ։ 1821 թվականին եկեղեցական վարչության հովանավորությամբ բացվել է Հայոց մարդասիրական ճեմարանը (գործում է ցայսօր)։ 1928 թվականին ճեմարանին կից բացվել է Արարատյան գրադարանը (ունի հայերեն ձեռագրեր, հայագիտական գրքեր, պարբերական մամուլի հարուստ հավաքածու)։ Կալկաթայի հոգևոր հովիվն է Ղևոնդ աբեղա Ղևոնդյանը (2000 թվականից)։
Ծայրագույն արևելքի (Չինաստան, Ինդոնեզիա, Սինգապուր, Բանգլադեշ, Մյանմա) հայ համայնքները կազմավորվել են XVII դարում։ Չինաստանի Խարբին քաղաքում 1920-ական թվականներին կառուցվել է Ս. Գրիգոր Լուսավորիչ եկեղեցին, Շանհայում՝ մատուռ։ Ջակարտայում (Ինդոնեզիա) կառուցվել է Սուրբ Հովհաննես (1852) եկեղեցին, Սուրաբայայում՝ Սուրբ Գևորգը (1927)։ Հայ համայնք չլինելու պատճառով Չինաստանի և Ինդոնեզիայի եկեղեցիներն այլևս հայկական չեն։ Դաքայում (Բանգլադեշ) կառուցվել է Սուրբ Հարություն (1781), Յանգոնում (Մյանմա)՝ Ս. Հովհաննես (1862), Սինգապուրում՝ Սուրբ Գրիգոր Լուսավորիչ (1885, չգործող) եկեղեցիները։ Հարուստ անցյալ ունեցող այս գաղութներում այսօր հատուկենտ հայեր են բնակվում։ Մնացել են անցյալի փառքի խոսուն վկաներ եկեղեցիները և շիրմաքարերը։ Հնդկաստանի և Ծայրագույն Արևելքի հայրապետ. պատվիրակն է Ավստրալիայի և ՆորԶելանդիայի թեմի առաջնորդ Աղան արքեպիսկոպոս Պալիոզյանը (1981 թվականից)։
Կատեգորիա:Հայկական համայնքները արևելքում Կատեգորիա:Կրոն
Օռնելա Մուտի
Օռնելա Մուտի (Ornella Muti, ծնված որպես՝ Ֆրանչեսկա Ռոմանա Ռիվելլի [Francesca Romana Rivelli], ), իտալացի դերասանուհի։
Կենսագրություն
Ծնվել է Հռոմում։ Հայրը եղել է Նեապոլից, իսկ մայրը՝ Ռուսաստանից։ Մուտիի մայրական տատն ու պապը գաղթել են Լենինգրադից (այժմ՝ Սանկտ Պետերբուրգ)։ Ունի ավագ քույր՝ Կլաուդիա անունով (ծնվ.՝ 1951 թ.)։
15 տարեկանից աշխատում է որպես կինոդերասանուհի. 1970 թ. նկարահանվել է «Ամենագեղեցիկ կինը» ֆիլմում։ Հիմնականում աշխատել է իտալական կինոյում, սակայն 1980 թ. առաջին անգամ նկարահանվել է անգլալեզու «Ֆլեշ Գորդոն» ֆիլմում՝ կատարելով Աուրա իշխանուհու դերը։ ԽՍՀՄ-ում մեծ համբավ է վայելել հատկապես «Անսանձի սանձահարումը» (1980 թ.) կատակերգության շնորհիվ, որտեղ իր զուգընկերն էր Ադրիանո Չելենտանոն։ 1984 թ. նկարահանվել է Ալեն Դելոնի հետ՝ գերմանացի նշանավոր կինոռեժիսոր Ֆոլկեր Շլյոնդորֆի «Սվանի սերը» (ըստ Մարսել Պրուստի ստեղծագործության) Ֆիլմում։ Նաև նկարահանվել է ԱՄՆ-ում՝ « Օսկար » (1991 թ.) և «Մի հանցագործություն է լինում, չի լինում» (1992 թ.) ֆիլմերում։ Նաև նկարահանվել է հեռուստաֆիլմերում և գովազդային հոլովակներում։
1994 թ. «Class» պարբերականի քվեարկությամբ հռչակվել է «Աշխարհի ամենագեղեցիկ կինը»։
2008 թ. Մուտին նախաձեռնել է իր անունով ոսկերչական արտադրություն, խանութներ է բացել Փարիզ ում, Միլան ում, Հռոմ ում, Ռիգա յում, Մոսկվա յում և Ալմաթի ում։
2015 թ-ին Երևան ում Օռնելա Մուտին եղել է «Ոսկե ծիրան» միջազգային կինոփառատոնի պատվավոր հյուրը ։
Անձնական կյանքը
Մուտին ամուսնացած է եղել երկու անգամ։ Առաջին ամուսինն էր (1975-1981 թթ.) Ալեսիո Օռանոն, ում հետ աշխատել էր իր առաջին՝ «Ամենագեղեցիկ կինը» ֆիլմում։ Երկրորդ ամուսինն էր (1988-1996 թթ.) Ֆեդերիկո Ֆակինետին։
Մուտին ունի երեք զավակ. Նաիկե Ռիվելի (ծնվ. 1974 թ.), նորաձևության մոդել, երգչուհի և դերասանուհի, ում հայրն է իսպանացի կինոպրոդյուսեր Խոսե Լուիս Բերմուդես դե Կաստրո Ակասոն, ինչպես նաև երկու զավակ երկրորդ ամուսնությունից՝ Անդրեա (որդի) և Կարոլինա։
2008 թ. իր կյանքի ընկերն է Ֆաբրիս Կերհերվեն ։
2015 թ. Իտալիայում դատարանի վճռով դատապարտվել է ութ ամսվա ազատազրկման կամ 30 հազար եվրոյի տուգանքի բժշկական տեղեկանք կեղծելու համար, քանի որ հիվանդության պատրվակով 2010 թ. խուսափել էր թատերական ներկայացումից, սակայն նույն օրը ներկա էր եղել բարեգործական ընթրիքի Սանկտ Պետերբուրգ ում՝ Ռուսաստանի Դաշնության վարչապետ Վլադիմիրի Պուտին ի և բազմաթիվ այլ հանրահռչակ անձանց մասնակցությամբ ։
Արտաքին հղումներ
Կատեգորիա:Իտալացի դերասանուհիներ Կատեգորիա:Կինոգործիչներ այբբենական կարգով Կատեգորիա:Ոսկե ծիրան Կատեգորիա:Մոդելներ Կատեգորիա:Իտալացի կինոդերասանուհիներ
Լեա Սեյդու
Լեա Սեյդու (ամբողջական անունը`Léa Hélène Seydoux-Fornier  de Clausonne), ֆրանսիացի դերասանուհի։ Կարիերան սկսել է Ֆրանսիայում` նկարահանվելով ֆիլմերում։ Առավել ուշադրություն է գրավել, երբ «Դու գեղեցիկ մարդ ես»(ֆր.` "La Belle Personne") ֆիլմում իր դերակատարման համար դարձել  է  Սեզար մրցանակի հավակնորդ և, երբ արժանացել է Trophée Chopard (խոստումնալից դերասանուհի) մրցանակին, որը տրվում է Կաննի Կինոփառատոնիժամանակ։
Այս հաջողությունից հետո նա հայտնվեց հայտնի Հոլիվուդյան ֆիլմերում, որոնցից են «Անփառունակ սրիկաները» (2009), «Ռոբին Հուդը» (2010), «Կեսգիշերը Փարիզում» (2011), և «Առաքելությունն անիրագործելի է:Ֆանտոմ պրոտակոլը» (2011)։ Ֆրանսիական կինոյում նա դարձել է մել այլ   Սեզար մրցանակի հավակնորդ(ամենախոստումնալից դերասան), "Belle Epine" (2010) ֆիլմում իր դերակատարման համար, և  «Հաջողություն իմ թագուհի» ֆիլմում Մարի Անտուանետի օգնականի դերը կատարելու  համար դարձավ Սեզար  մրացանակի հավակնորդ` «Լավագույն դերասանուհի» անվանակարգում։ 2013 թվականին ստացել է Ոսկե Արմավենու ճյուղ մրցանակը՝ Կաննի կինոփառատոնում,իր «Կապույտն ամենաջերմ գույնն է» ֆիլմի համար։Նույն տարում, նա նաև  ստացել է Լյումիեր մրցանակ «լավագույն դերասանուհի» անվանակարգում "Grand Central" ֆիլմի համար։
2014 թվականին նոմինացվել է BAFTA մրցանակի Rising Star անվանակարգում և նկարահանվել է  «Գեղեցկուհին և Հրեշը», «Մեծ հյուրանոց Բուդապեշտում» և «Սեն-Լորան» ֆիլմերում։
2015 թվականին նկարահանվել է «Սպեկտր» ֆիլմում որպես Ջեյմս Բոնդի ընկերուհի և Ջ. Բոնդի մասին պատմող նոր` "No Time To Die" ֆիլմում վերակերպարանավորելու է Մադլեն Սուոնի դերը։ 2019 թվականին թողարկված "Death Stranding" խաղի հերոսներից մեկը` Fragile-ը ունի Լեա Սեյդուի տեսքն ու ձայնը։
Վաղ կյանքը
Լեա Սեյդուն ծնվել է 1985 թվականին հուլիսի 1-ին բիզնեսմեն Անրի Սեյդուի և բարերար Վալերի Շլյումբերժեի ընտանիքում։ Նա ծնվել է Փասսիում՝ Փարիզի 16-րդ շրջանում, բայց մեծացել է Սեն-Ժերմեն-դե-Պրեում՝ Փարիզի 6-րդ շրջանում։
Լեան ունի 3 իրենից մեծ քույրեր իր մոր առաջին ամուսնությունից, մեծ քույր` Կամիլը իր ծնողների ամուսնությունից(Կամիլը տարիներ ժամանակ եղել է Լեայի ոճաբանը) և 2 եղբայր իր հոր և մոդել Ֆարիդա Քելֆայի ամուսնություից։
Չնայած Սեյդու ընտանիքի կապերի, Լեայի ընտանիքը երբեք հետաքրքրություն չի ունեցել նրա դերասանական կարիերայի նկատմամբ:Փոքր տարիքում Լեան չի ցանկացել դառնալ դերասանուհի, փոխարենը ցանկացել է դառնալ օպերային երգչուհի և սովորել է Փարիզի կոնսերվատորիայում։
Լեայի ծնողները ամուսնալուծվել են, երբ նա 3 տարեկան էր, և նրանք հաճախ լինում էին իրարից հեռու։ Մայրը Աֆրիկայում էր, իսկ հայրը՝ աշխատանքի, ում համար իր աշխատանքն ավելի կարևոր էր, քան ընտանիքը։ Լեան այս առիթով ասել է. ''«Ես ինձ զգում էի կորած ամբոխի մեջ... Ես շատ միայնակ էի, ինչպես երեխան։ Ամեն դեպքում ես ինձ որբ էի զգում»։'' Մեդիայում Լեայի ընտանիքի ներգրավվածության շնորհիվ նա մեծանում է բազմաթիվ հայտնի մարդկանց շրջապատում, որոնցից են ֆոտոլրագրող Նան Գոլդին, երաժիշտներ Լու Ռիդան, Միք Ջագգերը, կոշիկների ոճաբան Քրիստիան Լուբուտեն։ Լեան 6 տարի իր հոր ցանկությամբ գնացել է Ամերիկայում գտնվող ճամբար, որպեսզի անգլերեն սովորի։ Նա իր հոր կողմից ստացել էր խիստ դաստիարակություն, բայց ոչ կրոնական։ «Պապիկս` Ժերոմ Սեյդուն, երբեք չի զգացել աննշան հետաքրքրություն իմ կարիերայի նկատմամբ։ Իմ ընտանիքը երբեք մատները չի շարժել ինձ օգնելու համար։ Ես,ինքս էլ չեմ խնդրել օգնություն, երբեք։» Լեայի մայրը՝ Վալերի Շլյումբերժեն նախկին դերասանուհի է և CSAO բուտիկի հիմնադիրը, որը նպաստում է աֆրիկացի արվեստագետների աշխատանքին։ Լեան աշխատել է որպես մոդել իրենց ոսկերչական հավաքածուի համար, որը կոչվում է Jokko:
Սեյդուն իր երիտասարդ անձը նկարագրում է որպես կարճ մազերով, աննշան խճճված և մի քիչ տարօրինակ. «Մարդիկ ինձ հավանում էին, բայց ես միշտ զգացել եմ հասարակությունից անջատված»: Լեա Սեյդուն նշում է, որ իր ամաչկոտության պատճառով, ունեցել է անհանգստության ճգնաժամ Կաննի Կինոփառատոնի ընթացքում։
2005-2007
Սեյդուն ասում է, որ նա դեռ մանկուց ցանկացել է դառնալ օպերային երգչուհի և հմտանալ երաժշտությունում սովորելով Փարիզի կոնսերվատորիայում։ Բայց արդյունքում նրա ճնշվածությունը և ամաչկոտությունը ստիպում են նրան հրաժարվել այդ երազանքից։ Նա դեռ չկար 18 տարեկան, երբ որոշեց դառնալ դերասանուհի։ Նրա ընկերներից մեկը դերասան էր և Լեան ասում է. «Ես կարծում էի, որ նրա կյանքը հիանալի է, մտածում էի."Աստված իմ, դու կարող ես ճամփորդել, դու ազատ ես, կարող ես անել այն, ինչ ուզում ես, դու ես ղեկավարը"»:Նա սիրահարվել էր այդ դերասանին և որոշել էր դառնալ դերասանուհի, որպեսզի տպավորություն թողնի այդ նրա վրա։
Լեան  Փարիզում գտնվող թատերական ակումբում մասնակցում էր դերասանական դասընթացների, իսկ 2007 թվականից նա հաճախում էր դասընթացների արդեն Նյու Յորքում։
2005 թվականին Լեան հայտնվեց երաժշտական տեսահոլովակում (Raphaël Haroche- "Ne Partons Pas Fâchés")։
2008-2012
2009 թվականին Լեա Սեյդուն մեծ դերակատարում է ունենում «Լուրդ» (անգլ. "Loudes") ֆիլմում  (ռեժ.Ջեսսիկա Հաուզներ) և ստանում է փոքրիկ դեր իր առաջին հոլիվուդյան ֆիլմում՝ «Անփառունակ սրիկաները» (ռեժ. Քվենտին Տարանտինո)
2010 թվականին կատարել է Արքայադուստր Իզաբելլայի դերը Ռիդլի Սքոթի «Ռոբին Հուդ» ֆիլմում։ Նույն թվականին նրա մասնակցությամբ մյուս ֆիլմերից են Լուի Գարելի կարճամետրաժ «Փոքր դերձակ» (ֆր. «petit tailleur») և Ռեբեկա Զլոտովսկու «Գեղեցիկ փուշը» (ֆր. «Belle epine») ֆիլմերը։ Վերջինիս համար երկրորդ անգամ առաջադրվել է Սեզար մրցանակաբաշխությանը որպես ամենախոստումնալից դերասանուհի։ Լեա Սեյդուն մասնակցել է նաև «Վիշապի դաջվածքով աղջիկը» ֆիլմի լսումներին` Լիսբեթ Սալանդերի դերի համար։ Սակայն այդ դերը ստանում է Ռունի Մառան:2011 թվականին նկարահանվել է իր երկրորդ հոլիվուդյան ֆիլմում՝ «Առաքելությունն անիրագործելի է։Ֆանտոմ պրոտակոլը» (ռեժ. Բրեդ Բյորդ)։
2011 թվականին նկարահանվել է Վուդի Ալլենի «Կեսգիշերը Փարիզում» ֆիլմում։
2012 թվականին մարմնավորել է Սիդոնի Լաբորդի կերպարը Բենուա Ժակոյի «Հաջողություն իմ թագուհի» պատմական դրամայում։Նկարահանվել նաև «Քույրը» ֆիլմում։
Նույն թվականին Լեա Սեյդուն ստացել գլխավոր դերեր Աբդելլատիվ Քեշիշի «Կապույտն ամենաջերմ գույնն է» և Ռեբեկա Զլոտովսկու «Գրանդ Ցենտրալ» ֆիլմերում, որոնք ցուցադրվել են Կաննի 66-րդ կինոփառատոնին։
2013- Ներկա
Լեա Սեյդուն և Վինսեն Կասսելը միասին նկարահանվել են ֆրանկո նկարահամ-գերմանական «Գեղեցկուհին և հրեշը» ֆիլմում (ռեժ. Christophe Gans): 2014 թվականին Լեա Սեյդուն նկարահանվել է նաև Ուես Անդերսոնի “The Grand Budapest Hotel”, Բերտրան Բոնելլոյի «Սեն Լորան. Ոճը դա ես եմ» ֆիլմերում։
2015 թվականին Լեա Սեյդուն նկարահանվել է «Սպասուհու օրագիրը» ֆիլմում ։ Այս ֆիլմը, որի սցենարը գրված էր հենց Լեայի համար, հանդիսանում է նրա երկրորդ համագործակցությունը Բենուա Ժակոյի հետ։
Լեա Սեյդուն Քոլին Ֆարելի և Ռեյչել Ուայզի  հետ միասին նկարահանվել է Յորղոս Լանտիմոսի «Լոբտեր» ֆիլմում, որը ներկայացվել է 2015 թվականի Կաննի Կինոփառատոնում և արժանացել է ժյուրիի մրցանակի։ Նույն թվականին նա նաև հայտնվել է «Սպեկտր» ֆիլմում որպես Ջեյմս Բոնդի ընկերուհի։
2016 թվականին նա հայտնվել է Քսավյե Դոլանի «Սա միայն աշխարհի վերջն է» ֆիլմում ։
2019 թվականին նկարահանվել է Առնո Դեպլեշենի «Աստված իմ»(“Roubaix, une lumiére “) ֆիլմում, որը ներկայացվել է Կաննի 72-րդ Կինոփառատոնում։ Նկարահանվել է նաև  Իլդիկո Էնյեդիի «Իմ կնոջ պատմությունը» (“The Story of my wife”),Բրունո Դյումոնի “On a half clear morning” և Ուես Անդերսոնի “The French dispatch” ֆիլմերում։
Ինչպես նաև վերակերպարանավորել է Մադլեն Սուոնին Քարի Ֆուկունագայի “No time to die” ֆիլմում։
2019 թվականին նաև հանդես է եկել Տեսախաղեր ստեղծող Հիդեո Կոհիմայի “Death Stranding” խաղում որպես կերպարներից մեկը` Fragile-ը։ Նույն թվականին  ֆրանսիացի կինոռեժիսոր և երգիչ Ֆիլիպ Քեթրինի հետ թողարկել է երգ, որը տեղ է գտել երգչի “Confessions” ալբոմում։
Անձնական կյանքը
2015 թվականից Լեա Սեյդուն հանդիպում է ֆրանսիացի մոդել Անդրե Մեյերի հետ:Զույգը ունի 1 երեխա՝ Ջորջ Մեյեր (ծնվ.18.01.2017):
Ծանոթագրություններ
Կատեգորիա:Ֆրանսիացի դերասանուհիներ Կատեգորիա:Արվեստի և գրականության ֆրանսիական շքանշանի ասպետներ
Վանկաշեշտական ոտանավոր
Վանկաշեշտական ոտանավոր (սիլաբոտոնիկական) (` վանկ և τόνος` շեշտ), տաղաչափական հիմնական համակարգերից մեկը։ Ի տարբերություն վանկական ոտանավորի, վանկաշեշտական ոտանավորի ռիթմը պայմանավորում են ոչ միայն վանկերի հավասար քանակը, այլև շեշտերի կանոնավոր դասավորությունը, ընդ որում, երկրորդ պայմանն ավելի կարևոր է. բանաստեղծն այնպես է ընտրում բառերը, որպեսզի շեշտերն իրար հաջորդեն որոշակի կայուն դասավորությամբ։ Հակառակ դեպքում, եթե անգամ տողերում վանկերի քանակը հավասար լինի, ռիթմ չի առաջանա։ Հենց այդ պատճառով էլ գոյանում են շեշտված և անշեշտ վանկերի համանման խմբեր, որոնք կոչվում են բանաստեղծական ոտքեր։ Յուրաքանչյուր ոտքի մեջ մտնում են մեկ շեշտված և մեկ կամ ավելի անշեշտ վանկեր։ Ըստ այդմ, գոյանում են երկվանկ ոտքեր (յամբ, քորեյ), եռավանկ ոտքեր՝ ստեղն, քողաղոտ, անապեստ։
Բանաստեղծական ոտքի հասկացությունը և ոտքի տեսակների անունները գալիս են անտիկ տաղաչափությունից, որտեղ ոտքը կազմվում էր արտասանությամբ երկար և կարճ վանկերից։ Վանկաշեշտական ոտանավորում արտասանությամբ երկար վանկի տեղը գրավել է շեշտված վանկը, իսկ կարճի տեղը՝ անշեշտ վանկը։
Վանկաշեշտական ոտանավորը բնորոշ է այն լեզուներին (անգլերեն, գերմաներեն), որոնցում բառաշեշտը կայուն տեղ չունի և չափածո խոսքում շատ հաճախ իմաստակերտ նշանակություն է ստանում։ Այս համակարգն առավել համապատասխանում է ռուսաց լեզվին և 18-րդ դարի կեսերից լայն տարածում ստացավ ռուսական պոեզիայում (Պուշկին, Լերմոնտով, Եսենին, Տվարդովսկի և այլն)։
Վանկաշեշտական սկզբունքով բանաստեղծություններ գրվել են նաև հայերենում. յամբական բանաստեղծություններ, որոնց մեջ շեշտերը դրվում են զույգ վանկերի վրա, և անապեստյան բանաստեղծություններ, որոնցում շեշտը դրվում է տողի բոլոր երրորդ վանկերի վրա։ Սակայն հայ պոեզիային առավել բնորոշ է ոչ թե շեշտերի կանոնավոր դասավորությունը, այլ վանկերի հավասար թիվը տողերում և կիսատողերում, այսինքն՝ վանկական ոտանավորը։
Աղբյուրներ
Կատեգորիա:Տաղաչափական համակարգեր Կատեգորիա:Վանկաշեշտային տաղաչափություն
Ուլուելգա (գյուղ, Բելորեցկի շրջան)
Ուլուելգա (Улуелга, Оло Йылға), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 585 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
(8246) Կոտով
(8246) Կոտով (Kotov), աստերոիդ աստերոիդների հիմնական գոտում։ Հայտնաբերվել է 1979 թվականի օգոստոսի 20-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,269916 ա. մ., առավելագույնը մոտենում է 1,9039 ա. մ. հեռավորության վրա և հեռանում 2,6359 ա. մ. ։ Արեգակի շուրջ մեկ ամբողջական պտույտ է կատարում 1249,15 երկրային օրվա ընթացքում, իր ուղեծրով շարժվելով միջինում 0,288197 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,57° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ուլևոլ մարզադաշտ
«Ուլևոլ մարզադաշտ» (Ullevaal Stadion), ֆուտբոլային մարզադաշտ Նորվեգիայի մայրաքաղաք Օսլոյում։ Կառուցվել է 1925 թվականին, բացումը տեղի է ունեցել 1926 թվականի սեպտեմբերի 26-ին։ 1927 թվականից հանդիսանում է Նորվեգիայի ֆուտբոլի ազգային հավաքականի մարզադաշտը։ Բացի հավաքականից սկսած 1999 թվականից մարզադաշտում տնային խաղերն է ընդունում «Վոլերենգա» ակումբը, որը հանդես է գալիս Նորվեգիայի ֆուտբոլի առաջնությունում։ 1926—2009 թվականներին հանդիսացել է նաև «Լյուն» ֆուտբոլային ակումբի տնային խաղերի անցկացման վայրը։ Լյուն ակումբը այժմ հանդես է գալիս Օսլոյի նորակառույց Բիսլեթ մարզադաշտում ։
1948 թվականից մարզադաշտում անցկացվում են Նորվեգիայի ֆուտբոլի գավաթի առաջնությունը։
Այցելուների ռեկորդային քանակ է գրանցվել 1935 թվականին, երբ մարզադաշտում հանդիպում էին  Նորվեգիայի և Շվեդիայի ֆուտբոլի հավաքականները։ Այդ ժամանակ մարզադաշտը ընդունել էր 35495 հանդիսատես։ Ոչ սպորտային միջոցառումների ժամանակ ամենամեծաքանակ այցելությունը մարզադաշտ եղել է 1955 թվականին բապտիստ Բիլլի Գրեհեմի միջոցառմանը, որին մասնակցել է 40000 մարդ ։
Մարզադաշտի անվանումը նորվեգերենից թարգմանաբար նշանակում է Ուլ աստծո բլուր։
Ուլևոլ մարզադաշտի սեփականատերն է Նորվեգիայի ֆուտբոլի ասոցիացիան և Vital Forsikring ապահովագրական ընկերությունը։
Մարզադաշտի հարևանությամբ գտնվում է Օսլոյի մետրոպոլիտենի Ուլևոլ մարզադաշտ մետրոյի կայարանը։ Այն մեծապես հեշտացնում է քաղաքի տարբեր վայրերից մարզադաշտ այցելող հանդիսատեսի տեղափոխումը ։
Հետաքրքիր փաստեր
2002 թվականին մարզադաշտում տեղի են ունեցել նորվեգական A-Ha խմբի Lifelines ալբոմի Did Anyone Approach You? երգի տեսահոլովակի նկարահանումները։
Արտաքին հղումներ
Կատեգորիա:Նորվեգիայի մարզադաշտեր Կատեգորիա:Օսլոյի մարզադաշտեր Կատեգորիա:Նորվեգիայի ֆուտբոլի ազգային հավաքական
Բագրատ Նավասարդյան
Կենսագրություն
Սկզբնական կրթությունը ստացել է Վաղարշապատում, ապա՝ Թիֆլիսում։ Ավարտել է Պետերբուրգի բժշկավիրաբուժական ակադեմիան (1878)։ Կամավոր մասնակցել է 1877-1878 թվականների ռուս-թուրքական պատերազմին (Կովկասյան ռազմաճակատում), բժշկական օգնություն ցույց տվել հայ գաղթականներին։ Երկար տարիներ տարբեր դպրոցներում եղել է հոգաբարձու։ 1880 թվականին Թիֆլիսում բացել է մասնավոր հիվանդանոց, որտեղ չքավորների բուժումն անվճար էր։ 1881 թվականին Թիֆլիսում նախաձեռնել է Կովկասի հայոց բարեգործական ընկերության հիմնադրումը և անփոփոխ եղել նրա պատվավոր նախագահը։ 1882 թվականին ճանապարհորդել է Արևմտյան Հայաստանում։ Կարինի «Պաշտպան հայրենյաց» ազատագրական ընկերության հիմնադիրներից է։ 1901 թվականին Թիֆլիսում հիմնել է «Մոսկվայի հնագիտական ընկերության կովկասյան բաժանմունքը»։ 1903 թվականին, հայ եկեղեցու գույքի և կալվածքների բռնագրավման կապակցությամբ կազմակերպած հակացարական ելույթների համար ձերբակալվել է, ապա՝ արտաքսվել Անդրկովկասից։ 1905 թվականին վերադարձել է Թիֆլիս, շարունակել հասարակական և բժշկական գործունեությունը (որպես վիրաբույժ)։
Հեղինակ է բազմաթիվ բժշկական հոդվածների (հրտ․ «Մշակ»-ում, «Տարազ»-ում, «Առողջապահական թերթ»-ում, «Կավկազ»-ում և այլն)։ Սովետական կառավարությունն ըստ արժանվույն է գնահատել Նավասարդյանի հասարակական և բժշկական գործունեությունը։ Բագրատ Նավասարդյանի կերպարը Րաֆֆին մարմնավորել է «Խենթ» վեպում։
Կատեգորիա:Հայ բժիշկներ Կատեգորիա:Հայ հասարակական գործիչներ Կատեգորիա:Ռուս-թուրքական պատերազմ (1877-1878)
Ջայլզ Բառնս
Ջայլզ Բառնս (Giles Gordon Kirlue Barnes, ), ճամայկացի ֆուտբոլիստ, «Հայդերաբադ» ակումբի և Ճամայկայի հավաքականի հարձակվող։
Ակումբային կարիերա
Բառնսը կարիերան սկսել է « Դերբի Կաունտիում »։ «Գրիմսբի Թաունի» դեմ 2005/2006 Լիգայի Գավաթի խաղում նա նշել է նորամուտը թիմում՝ երկրորդ խաղակեսի վերջում փոխարինելով Պոլ Պեսկիսոլիդոյին։ Չեմպիոնշիպում նորամուտը կայացել է « Կրու Ալեքսանդրի » դեմ խաղում։ Երկրորդ մրցաշրջանում Ջայլզը տեղ է գրավել թիմի հիմնական կազմում։ «Ուոթֆորդի» դեմ խաղում նա խփել է իր առաջին գոլը «Դերբիի» կազմում։
2007 թվականին Բառնսը օգնել է թիմին դուրս գալ էլիտա։ Սեպտեմբերի 22-ին Լոնդոնի « Արսենալի » դեմ խաղում նա նշել է նորամուտը Պրեմիեր լիգայում ։ Դեկտեմբերի 23-ին « Նյուքասլ Յունայթեդի » դեմ խաղում Ջայլզը խփել է իր առաջին գոլը բարձր մակարդակում։ Մրցաշրջանի ավարտից հետո «Կաունտին» վերադարձել է Չեմպիոնշիպ ։ 2009 թվականին Բառնսը վարձավճարով տեղափոխվել է «Ֆուլհեմ», սակայն չխաղալով ոչ մի րոպե՝ վերադարձել է։
2010 թվականի սկզբին Ջայլզը տեղափոխվել է « Վեստ Բրոմվիչ Ալբիոն »։ Մարտի 9-ին «Շեֆիլդ Ուենսդեյի» դեմ խաղում նա նշել է նորամուտը նոր ակումբում ։ Ակումբի կազմում Բառնսը դարձյալ հայտնվել է Պրեմիեր լիգայում։ Ջայլզը «Վեստ Բրոմվիչի» կազմում ոչ մի գոլ չի խփել և մրցաշրջանի ավարտից հետո տեղափոխվել է « Դոնկաստեր Ռովերս »: 2011 թվականի օգոստոսի 6-ին «Բրայթոն ընդ Հոուվ Ալբիոնի» դեմ խաղում նա նշել է նորամուտը նոր ակումբում ։ 2012 թվականի փետրվարի 25-ին « Պիտերբորո Յունայթեդի» դեմ խաղում Բառնսն իր առաջին գոլն է խփել «Ռովերսի» կազմում ։
2012 թվականի ամռանը Ջայլզը տեղափոխվել է ամերիկյան «Հյուսթոն Դինամո» ։ Սեպտեմբերի 15-ին «Սպորտինգ Կանզաս Սիթիի» դեմ խաղում նա նշել է նորամուտը MLS-ում ։ 2013 թվականի մարտի 24-ին կանադական « Վանկուվեր Ուայթքեփսի» դեմ խաղում Բառնսն իր առաջին գոլն է խփել «Դինամոյում» ։
2016 թվականի ամռանը Ջայլզը միացել է «Վանկուվեր Ուայթքեփսին» ։ Օգոստոսի 7-ին «Կոլորադո Ռեփիդզի» դեմ խաղում նա նշել է նորամուտը նոր թիմում ։ Հոկտեմբերի 23-ին «Պորտլենդ Թիմբերսի» դեմ խաղում Բառնսը «դուբլ» է ձևակերպել՝ առաջին գոլերը խփելով «Վանկուվեր Ուայթքեփսում» ։
2018 թվականի հունվարի 9-ին Բառնսը պայմանագիր է կնքել Մեքսիկայի առաջնության «Լեոն» ակումբի հետ ։ Նրա նորամուտը «Լեոնում» կայացել է հունվարի 16-ին « Կաֆետալերոս Դե Տապաչուլա» ակումբի դեմ Մեքսիկայի գավաթի խաղում։
2019 թվականի հունվարին Բառնսը փորձաշրջան էր անցել « Վեստ Բրոմվիչ Ալբիոնում »։
Միջազգային կարիերա
Բառնսը ծնվել է Անգլիայում և նույնիսկ հանդես է եկել ազգային հավաքականի պատանեկան թիմերում։ 2014 թվականին նա ընդունել է Ճամայկայում հանդես գալու առաջարկը, քանի որ նա ունի ճամայկայական արմատներ և նրա պապը և տատը ապրել են այդ կղզում։ 2014 թվականի մարտի 28-ին Վենեսուելայի հավաքականի հետ ընկերական խաղում Ջայլզը նշել է նորամուտը Ճամայկայի հավաքականում ։ Նույն խաղում նա իր առաջին գոլն է խփել ազգային թիմի կազմում։
2015 թվականի ամռանը Ջայլզը հայտավորվել է Չիլիում կայանալիք Ամերիկայի գավաթի խաղարկությանը։ Նա մասնակցել է Ուրուգվայ ի, Պարագվայ ի և Արգենտինայի դեմ խաղերին։
Նույն թվականին Բարնսը մասնակցել է ԿՈՆԿԱԿԱՖ-ի Ոսկե գավաթին։ Նա մասնակցել է Հայիթիի, Կանադայի , Սալվադոր ի , Կոստա Ռիկայ ի , Մեքսիկայի և ԱՄՆ ի դեմ խաղերին։ Հայիթիի և ԱՄՆ-ի դեմ խաղերում Ջայլզը խփել է երկու գոլ։
Ձեռքբերումներ
Միջազգային
Ճամայկա
Արտաքին հղումներ
Կատեգորիա:Անգլիացի ֆուտբոլիստներ Կատեգորիա:Դերբի Կաունտիի ֆուտբոլիստներ Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Ֆուլհեմի ֆուտբոլիստներ Կատեգորիա:Ճամայկացի ֆուտբոլիստներ Կատեգորիա:Վանկուվեր Ուայթքեփսի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ֆուտբոլի կիսապաշտպաններ Կատեգորիա:Անգլիական ֆուտբոլի լիգայի խաղացողներ
Ֆրանցիսկյան միաբանություն
Ֆրանցիսկյան միաբանություն , (Ordo Fratrum Minorum; կամ «մինորիտներ», կամ «կրտսեր եղբայներ») կաթոլիկ եկեղեցու կազմի մեջ վանական միաբանություն է, որը հիմնել էր Սբ. Ֆրանցիսկ Ասսիզեցին Ասսիզ քաղաքից 2,5կմ գտնվող Պորցիունկոլա կոչվող տեղայնքում, Իտալիայում 1208 թվականին, որպեսզի քարոզի առաքելական աղքատության, ասկետիզմի ճգնավորության և սիրո մերձավորի հանդեպ գաղափարները։
Պատմություն
Վաղ շրջանում ֆրանցիսկյան վանականները հայտնի էին Անգլիայում «մոխրագույն եղբայրներ» անվան տակ (իրենց հագուստի գույնով), Ֆրանսիայում՝ որպես «կորդելյերներ» («corde» ֆրանսերեն «պարան», որը նրանք օգտագործում էին գոտու փոխարեն), Գերմանիայում՝ «ոտաբոբիկներ» անվան տակ (սանդալների պատճառով, որ նրանք հագնում էին ոտաբոբիկ), իսկ Իտալիայում՝ որպես «եղբայրներ»։
Ներկա իրավիճակ
2014 թվականին Կրտսեր եղբայրների միաբանությանը հավաքնում էին 14 046 վանականներ, Կրտսեր կոնվետուալ եղբայրների միաբանությանը՝ 4 294, իսկ Կապուցինների կրտսեր եղբայրների միաբանությանը՝ 10 629 ։ Այսպիսով ընդհանուր առմամբ Ֆրանցիսկյան միաբանության անդամների թիվը այժմ կազմում է մոտ 30 հազար մարդ։
Արտաքին հղումներ
Կատեգորիա:Կրոն Կատեգորիա:Կաթոլիկ միաբանություններ Կատեգորիա:Ֆրանցիսկյան միաբանություն
Շրամ (մուլտհերոս)
Սքար
Շրամ (scar; ավելի շատ հայտնի է որպես Սքար—Սկար), «Առյուծ արքան» մուլտֆիլմի չար կերպարը։ Ստեղծվել է Walt Disney Pictures կինոստուդիայում 1994 թվականին։
Շրամը հասարակ աֆրիկյան առյուծ է, ով հանդիսանում է Առյուծների արքայի՝ Մուֆասայի եղբայրը։ Նա ամուսնացել է էգ կատաղի առյուծ Զիրայի հետ։ Նրանք ունեն երեք որդի՝ Կովուն, Նուկան և Վիտանին։
Նրա երկրորդ անունը՝ Շրամ, պայմանավորված է նրանով, որ այս առյուծի ձախ աչքի վերևում կա սպի (scar — «սպի»)։ Ի տարբերություն մուլտֆիլմում հանդիպող այլ արու առյուծների (օրինակ՝ Սիմբա, Մուֆասա), Շրամի բաշը տարբերվում է մյուս առյուծների բաշերից՝ ավելի կարճ է և սև։ Ի տարբերություն իր կրտսեր եղբոր՝ Մուֆասայի, Շրամը ավելի թույլ է, սակայն շատ ավելի խելացի է և խորամանկ։
UltimateDisney-ի գնահատականների համաձայն Շրամը գրավել է երրորդ տեղը, որպես ստացված կերպար ։
Արտաքին հղումներ
Կատեգորիա:Հորինված բռնապետեր Կատեգորիա:Հորինված մարդասպաններ
Ուրագան
Ընդհանուր բնութագիր
Ուրագան համակարգերը նախատեսված է հակառակորդի կենդանի ուժի, զրահապատ տեխնիկայի, կայանած ինքնաթիռների և ուղղաթիռների, կապի հանգույցների և շինությունների ոչնչացման համար։ Ուրագան համակարգերի արտադրությունը սկսվել է 1975 թվականին։